Diari Oficial de la Generalitat Valenciana


Sumari del DOGV 5204, del 22-02-2006 (2006/1485)

Notificació a Promociones Europeas Inmobiliarias Promo Nova, SA, de la sentència dictada en les actuacions de juí ordinari número 58/2004-B.
--------------------------------------------------------------------------------------------------------------------------------------------

### Dades del document

Número de DOGV
:   5204

Data del DOGV
:   22-02-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/1485


Organisme emissor
:   Jutjat de Primera Instància Número 7 de València

Tipus de document
:   Edicte

Notificació a Promociones Europeas Inmobiliarias Promo Nova, SA, de la sentència dictada en les actuacions de juí ordinari número 58/2004-B. [2006/Q1485]  
Procediment: ordinari 58/2004-B  
Demandant: Salvador Celda Tello   
Procurador: Carlos Javier Aznar Gómez  
Demandats:   
. Promociones Europeas Inmobiliarias Promo Nova, SA; administrador únic: Manuel Ruiz Granell: carrer de València, número 2, 10.ª, Sueca  
. Construcciones Internacionales Costablanca, SA; administrador únic: Santiago Mozas López; carrer de l'Arxiduc Carles, número 20, 4a, València  
Ricardo Alonso y Gurrea, secretari del Jutjat de Primera Instància número 7 de València, faig saber:  
Que en este jutjat a càrrec meu, se seguixen actuacions d'ordinari 58/2004-B a instància de Salvador Celda Tello, representat pel procurador Carlos Javier Aznar Gómez, contra Promociones Europeas Inmobiliarias Promo Nova, SA, i Construcciones Internacionales Costablanca, SA, en el qual mitjançant la resolució de data de hui he acordat, com ho efectue, notificar la sentència dictada en les actuacions indicades al demandat en parador ignorat, Promociones Europeas Inmobiliarias Promo Nova, SA.  
La part dispositiva de la sentència indicada és, literalment, com es diu tot seguit:  
«Que amb l'estimació de la demanda formulada per Salvador Celda Tello, representat pel procurador Carlos Javier Aznar Gómez, contra Promociones Europeas Inmobiliarias Promo Nova, SA, i Construcciones Internacionales Costablanca, SA, en situació processal de rebel·lia, condemne Promociones Europeas Inmobiliarias Promo Nova, SA, a atorgar, una vegada ferma esta sentència, la corresponent escriptura pública de compravenda a favor de l'actor, pel preu de 76.701.416 (96.161,94 €), ja rebuts, pel que fa a l'immoble següent:  
Urbana: 19) local comercial senyalat amb el número 1 situat a la planta baixa amb accessos directes i independents per l'avinguda del Doctor Peset Aleixandre i carrer del l'Arquitecte Almenar, que fa cantonada a ambdós. Té una superfície construïda, amb la inclusió d'elements comuns, de 101,85 metres quadrats; confronta mirant des de l'avinguda del Doctor Peset Aleixandre; davant, amb esta avinguda; dreta entrant, amb el pati vestíbul i ull de l'escala i de l'ascensor; esquerra, carrer de l'Arquitecte Almenar; i fons, amb la ventilació dels soterranis i amb el vestíbul i ull de l'ascensor. Quota de participació en elements comuns de 7,54%. Forma part del següent immoble: edifici situat a València, que té la façana principal a l'avinguda del Doctor Peset Aleixandre on està demarcat amb el número 17 de policia; també té façana al carrer de l'Arquitecte Almenar, amb la qual forma cantonada. Inscrit al Registre de la Propietat de València número 10, de València, finca registral 37.646, al tom 2.448, llibre 384, foli 137, inscripció 1a.  
S'imposen les costes processals del present procediment a la part demandada.  
Contra la present, s'hi pot interposar un recurs d'apel·lació d'acord amb els articles 455 i següents de la Llei d'Enjudiciament Civil, el qual s'ha de preparar en el termini de cinc dies, comptadors des de la notificació.  
Esta és la meua sentència, jutjant en esta instància, que pronuncie, mane i firme».  
I perquè valga de notificació de la sentència, s'expedix la present cèdula.  
València, 26 de gener de 2006.. El secretari: Ricardo Alonso y Gurrea.